Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: tagja a honvédelemrõl szóló 1993. évi CX. törvényben
Paragraph Index: 161

tagja a honvédelemrõl szóló 1993. évi CX. törvényben (a továbbiakban: Hvt.) meghatározott egyes feladatokat az önfeláldozásig terjedõ bátorsággal köteles végrehajtani, más, ugyancsak pontosan körülírt feladatokat pedig akkor is köteles végrehajtani, ha ez az életét vagy testi épségét közvetlenül vagy súlyosan veszélyezteti. Az Alkotmánybíróság a kifogásolt rendelkezés alkotmányossági szempontból történõ elemzésénél abból indult ki, hogy a Hszt. hatálya alá tartozó fegyveres szervek hivatásos állományú tagjának szolgálati viszonya keretében végzett számos tevékenysége az életre és a testi épségre nézve jelentõs kockázati tényezõket hordoz magában. A szolgálattal együtt járó kockázatok — önként történõ — elfogadása megkerülhetetlenül magában foglalja annak lehetõségét is, hogy a kötelezettségek teljesítése során a fegyveres szerv tagja életét veszti, vagy testi épsége sérül. Ez a fegyveres szervek feladatainak, tevékenységének természetébõl, egyebek mellett abból következik, hogy egyes helyzetekben elkerülhetetlen a fegyverhasználat. Az élet feláldozásának kötelezettségével tartalmilag összefüggésben van a katonai szolgálatot teljesítõk esküjének az élet feláldozására vonatkozó szövegrésze is: „A Magyar Köztársaság érdekeit, állampolgárainak jogait és szabadságát bátran a törvények betartásával életem árán

Source: https://magyarkozlony.hu/hivatalos-lapok/e669f45770302cdb0c448d315bd4020e71421ac1/dokumentumok/3079d577d5cd4ec11a4f7359ce2b02f9a79e73c0/letoltes